text: মুন্সিগঞ্জে আরও ১৬ জনের করোনা শনাক্ত || Somoynews.tv
  ১৪-০৮-২০২০, ১০:৪৭
  মুন্সিগঞ্জে গেল ২৪ ঘণ্টায় নতুন আরও ১৬ জনের করোনাভাইরাস শনাক্ত হয়েছে। এ নিয়ে জেলায় মোট ২ হাজার ৯২৪ জনের করোনা শনাক্ত হলো।
  জেলায় এখন পর্যন্ত মোট সুস্থ হয়েছেন ২ হাজার ৪০৬ জন করোনা আক্রান্ত এবং মারা গেছেন ৬৩ জন।
  মুন্সিগঞ্জের সিভিল সার্জন ডা. আবুল কালাম আজাদ জানিয়েছেন, মুন্সিগঞ্জ থেকে এখন পর্যন্ত ১৩ হাজার ৫৮৮টি নমুনা পরীক্ষার জন্য ঢাকায় পাঠানো হয়েছে, এর মধ্যে রিপোর্ট এসেছে ১৩ হাজার ৩৫৮টির। এতে ভাইরাস শনাক্ত হয়েছে ২ হাজার ৯২৪ জনের শরীরে।